CELEX: 32021D1000
Language: el
Date: 2021-06-21 00:00:00
Title: Απόφαση (ΚΕΠΠΑ) 2021/1000 του Συμβουλίου της 21ης Ιουνίου 2021 για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα λόγω της κατάστασης στη Μιανμάρ/Βιρμανία

21.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 219/57
               
            
         ΑΠΟΦΑΣΗ (ΚΕΠΠΑ) 2021/1000 ΤΟΥ ΣΥΜΒΟΥΛΙΟΥ
         της 21ης Ιουνίου 2021
         για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα λόγω της κατάστασης στη Μιανμάρ/Βιρμανία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 22 Απριλίου 2013, το Συμβούλιο εξέδωσε την απόφαση 2013/184/ΚΕΠΠΑ (1).
                  
               
                     (2)
                  
                  
                     Στις 22 Μαρτίου 2021 και στις 19 Απριλίου 2021, το Συμβούλιο καταχώρισε 21 άτομα και δύο οντότητες σε απάντηση στο στρατιωτικό πραξικόπημα που σημειώθηκε στη Μιανμάρ/Βιρμανία την 1η Φεβρουαρίου 2021 και στην επακόλουθη στρατιωτική και αστυνομική καταστολή κατά αμάχων και ειρηνικών διαδηλωτών.
                  
               
                     (3)
                  
                  
                     Στις 29 Απριλίου 2021, το Συμβούλιο, λαμβάνοντας υπόψη τις συνεχιζόμενες δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και τη βάναυση καταστολή και τις σοβαρές παραβιάσεις των ανθρώπινων δικαιωμάτων στη χώρα, εξέδωσε την απόφαση (ΚΕΠΠΑ) 2021/711 (2), με την οποία ανανεώθηκαν τα ισχύοντα περιοριστικά μέτρα, συμπεριλαμβανομένων όλων των καταχωρίσεων.
                  
               
                     (4)
                  
                  
                     Δεδομένης της συνεχιζόμενης σοβαρής κατάστασης στη Μιανμάρ/Βιρμανία, θα πρέπει να προστεθούν οκτώ πρόσωπα και τέσσερις οντότητες στον κατάλογο των υποκείμενων σε περιοριστικά μέτρα φυσικών και νομικών προσώπων, οντοτήτων και φορέων στο παράρτημα της απόφασης 2013/184/ΚΕΠΠΑ.
                  
               
                     (5)
                  
                  
                     Η απόφαση 2013/184/ΚΕΠΠΑ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα της απόφασης 2013/184/ΚΕΠΠΑ τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Λουξεμβούργο, 21 Ιουνίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 2013/184/ΚΕΠΠΑ του Συμβουλίου, της 22ας Απριλίου 2013, σχετικά με περιοριστικά μέτρα λόγω της κατάστασης στη Μιανμάρ/Βιρμανία (ΕΕ L 111 της 23.4.2013, σ. 75).
         
            (2)  Απόφαση (ΚΕΠΠΑ) 2021/711 του Συμβουλίου, της 29ης Απριλίου 2021, για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα λόγω της κατάστασης στη Μιανμάρ/Βιρμανία (ΕΕ L 147 της 30.4.2021, σ. 17).
      
      
         
            ΠΑΡΑΡΤΗΜΑ
            Το παράρτημα της απόφασης 2013/184/ΚΕΠΠΑ τροποποιείται ως εξής:
            
                        1)
                     
                     
                        οι ακόλουθες καταχωρίσεις προστίθενται στον κατάλογο υπό τον τίτλο «Α. Φυσικά πρόσωπα που αναφέρονται στο άρθρο 5 παράγραφος 1 και στο άρθρο 6 παράγραφος 1»:
                        
                                     
                                 
                                 
                                    Ονοματεπώνυμο
                                 
                                 
                                    Στοιχεία ταυτοποίησης
                                 
                                 
                                    Λόγοι καταχώρισης
                                 
                                 
                                    Ημερομηνία καταχώρισης
                                 
                              
                                    «36.
                                 
                                 
                                    Soe Htut
                                 
                                 
                                    Ημερομηνία γέννησης: 29 Μαρτίου 1960·
                                    Τόπος γέννησης: Mandalay, Μιανμάρ·
                                    Ιθαγένεια: Μιανμάρ/Βιρμανία·
                                    Φύλο: άρρεν
                                 
                                 
                                    Ο αντιστράτηγος Soe Htut είναι μέλος των ενόπλων δυνάμεων της Μιανμάρ (Tatmadaw). Είναι επίσης μέλος του Κρατικού Διοικητικού Συμβουλίου (SAC), υπό την ηγεσία του ανώτατου διοικητή Min Aung Hlaing.
                                    Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το SAC για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                                    Ο Soe Htut διορίστηκε υπουργός Εσωτερικών την 1η Φεβρουαρίου 2021.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Ο υπουργός Εσωτερικών είναι υπεύθυνος για την αστυνομία, την πυροσβεστική υπηρεσία και τη σωφρονιστική υπηρεσία της Μιανμάρ. Στις αρμοδιότητες του Υπουργείου Εσωτερικών περιλαμβάνονται η κρατική ασφάλεια και η δημόσια τάξη. Υπό την ιδιότητα αυτή, ο αντιστράτηγος Soe Htut είναι υπεύθυνος για σοβαρές παραβιάσεις των ανθρωπίνων δικαιωμάτων από την αστυνομία της Μιανμάρ μετά το στρατιωτικό πραξικόπημα της 1ης Φεβρουαρίου 2021, συμπεριλαμβανομένων δολοφονιών αμάχων και άοπλων διαδηλωτών, παραβιάσεων της ελευθερίας του συνεταιρίζεσθαι και του συνέρχεσθαι ειρηνικώς, αυθαίρετων συλλήψεων και κρατήσεων ηγετών της αντιπολίτευσης και ειρηνικών διαδηλωτών και παραβιάσεων της ελευθερίας της έκφρασης.
                                    Επιπλέον, ως μέλος του SAC, ο αντιστράτηγος Soe Htut εμπλέκεται άμεσα και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία. Είναι επίσης άμεσα υπεύθυνος για τις κατασταλτικές αποφάσεις του SAC, συμπεριλαμβανομένης της νομοθεσίας που παραβιάζει τα ανθρώπινα δικαιώματα και περιορίζει τις ελευθερίες των πολιτών της Μιανμάρ, καθώς και για τις σοβαρές παραβιάσεις των ανθρωπίνων δικαιωμάτων εκ μέρους των δυνάμεων ασφαλείας της Μιανμάρ.
                                 
                                 
                                     
                                 
                              
                                    37.
                                 
                                 
                                    Tun Tun, Naung
                                    (άλλως Tun Tun Naing· άλλως Htun Htun Naung)
                                 
                                 
                                    Ημερομηνία γέννησης: 30 Απριλίου 1963·
                                    Ιθαγένεια: Μιανμάρ/Βιρμανία·
                                    Φύλο: άρρεν
                                 
                                 
                                    Ο αντιστράτηγος Tun Tun Naung είναι μέλος των ενόπλων δυνάμεων της Μιανμάρ (Tatmadaw) και ήταν πρώην διοικητής. Είναι υπουργός Συνόρων και μέλος του Συμβουλίου Εθνικής Άμυνας και Ασφάλειας.
                                    Το 2013, ο Tun Tun Naung ήταν ο βόρειος διοικητής που επόπτευε τη σύγκρουση του βιρμανικού στρατού με τον στρατό ανεξαρτησίας της πολιτείας Kachin. Στη σύγκρουση αυτή, τα στρατεύματα της Μιανμάρ υπό τη διοίκηση του Tun Tun Naung διέπραξαν σοβαρές παραβιάσεις των ανθρωπίνων δικαιωμάτων και παραβάσεις του διεθνούς ανθρωπιστικού δικαίου.
                                    Το 2017, ο Tun Tun Naung ήταν διοικητής του “1ου Γραφείου Ειδικών Επιχειρήσεων”. Υπό τη διοίκησή του, τα στρατεύματα διέπραξαν φρικαλεότητες και σοβαρές παραβιάσεις των ανθρωπίνων δικαιωμάτων εις βάρος εθνοτικών μειονοτήτων στην πολιτεία Rakhine κατά τη διάρκεια των “εκκαθαριστικών επιχειρήσεων κατά των Ροχίνγκια”. Οι επιχειρήσεις αυτές ξεκίνησαν στις 25 Αυγούστου 2017 και συνίσταντο σε αυθαίρετες δολοφονίες, σωματική κακοποίηση, βασανιστήρια, σεξουαλική βία και κρατήσεις εις βάρος των Ροχίνγκια. Ως διοικητής το 2013 και το 2017, ο Tun Tun Naung είναι υπεύθυνος για σοβαρές παραβιάσεις των ανθρωπίνων δικαιωμάτων που διαπράχθηκαν στη Μιανμάρ/Βιρμανία.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Κατά τη διάρκεια των γεγονότων αυτών, ο Tun Tun Naung αποδέχθηκε τον διορισμό του ως υπουργού Συνόρων στην κυβέρνηση της Ένωσης την 1η Φεβρουαρίου 2021 και, ως εκ τούτου, μια έδρα στο Συμβούλιο Εθνικής Άμυνας και Ασφάλειας.
                                    Ως μέλος της κυβέρνησης της Ένωσης και υπουργός Συνόρων, ο Tun Tun Naung είναι υπεύθυνος για δραστηριότητες που υπονομεύουν τη δημοκρατία και το κράτος δικαίου στη Μιανμάρ και για ενέργειες που απειλούν την ειρήνη, την ασφάλεια και τη σταθερότητα της χώρας.
                                 
                                 
                                     
                                 
                              
                                    38.
                                 
                                 
                                    Win Shein
                                    (άλλως U Win Shein)
                                 
                                 
                                    Ημερομηνία γέννησης: 31 Ιουλίου 1957·
                                    Τόπος γέννησης: Mandalay, Μιανμάρ·
                                    Ιθαγένεια: Μιανμάρ/Βιρμανία·
                                    Φύλο: άρρεν
                                    Διεύθυνση: Myananyadanar, Naypyitaw, Μιανμάρ/Βιρμανία
                                 
                                 
                                    Ο Win Shein είναι υπουργός Προγραμματισμού, Οικονομικών και Βιομηχανίας στην κυβέρνηση της Ένωσης από την 1η Φεβρουαρίου 2021, οπότε διορίστηκε από τον διοικητή Min Aung Hlaing.
                                    Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Αριθ. διαβατηρίου: DM001478 (Μιανμάρ/Βιρμανία) — εκδόθηκε στις 10 Σεπτεμβρίου 2012, λήγει στις 9 Σεπτεμβρίου 2022·
                                    Αριθ. εθνικής ταυτότητας: 12DAGANA011336
                                 
                                 
                                    Αποδεχόμενος τον διορισμό του ως υπουργού Προγραμματισμού, Οικονομικών και Βιομηχανίας της κυβέρνησης της Ένωσης, και μέσω του σημαντικού ρόλου του στις οικονομικές πολιτικές του καθεστώτος, ο Win Shein είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                                 
                                 
                                     
                                 
                              
                                    39.
                                 
                                 
                                    Khin Maung Yi (άλλως Khin Maung Yee· άλλως U Khin Maung Yi)
                                 
                                 
                                    Ημερομηνία γέννησης: 15 Φεβρουαρίου 1965·
                                    Τόπος γέννησης: Rangoon, Μιανμάρ·
                                    Ιθαγένεια: Μιανμάρ/Βιρμανία·
                                    Φύλο: άρρεν
                                 
                                 
                                    Ο συνταγματάρχης Khin Maung Yi είναι ο σημερινός υπουργός Φυσικών Πόρων και Προστασίας του Περιβάλλοντος (MONREC). Διετέλεσε μόνιμος γραμματέας σε αυτό το υπουργείο υπό τη δημοκρατικά εκλεγμένη κυβέρνηση.
                                    Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το SAC για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                                    Ο συνταγματάρχης Khin Maung Yi διορίστηκε υπουργός Φυσικών Πόρων και Προστασίας του Περιβάλλοντος (MONREC) στις 2 Φεβρουαρίου 2021 από το Κρατικό Διοικητικό Συμβούλιο (SAC) υπό την ηγεσία του ανώτατου διοικητή Min Aung Hlaing.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Σύμφωνα με τη νομοθεσία της Μιανμάρ, το MONREC είναι το μόνο αρμόδιο για τη διαχείριση της εκμετάλλευσης των φυσικών πόρων της Μιανμάρ, έχοντας καίριο ρόλο στην εκμετάλλευση και την εμπορία, μεταξύ άλλων, πόρων όπως πολύτιμοι λίθοι, μαργαριτάρια και άλλοι ορυκτοί πόροι, καθώς και της δασοκομίας. Υπό την ηγεσία του, το MONREC ελέγχει τις επιχειρήσεις Myanmar Pearl Enterprise (MPE), Myanmar Gems Enterprise (MGE) και Myanmar Timber Enterprise (MTE), οι οποίες έχουν αποκλειστικά δικαιώματα παραγωγής και εμπορίας πόρων στους τομείς αρμοδιότητάς τους.
                                    Αποδεχόμενος τον διορισμό του ως υπουργού Φυσικών Πόρων και Προστασίας του Περιβάλλοντος και μέσω του ρόλου του στην εκμετάλλευση των φυσικών πόρων της Μιανμάρ, ο Khin Maung Yi συνεισφέρει στη χρηματοδότηση του στρατιωτικού καθεστώτος και, ως εκ τούτου, είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                                 
                                 
                                     
                                 
                              
                                    40.
                                 
                                 
                                    Tin Aung San
                                 
                                 
                                    Ημερομηνία γέννησης: 16 Οκτωβρίου 1960·
                                    Ιθαγένεια: Μιανμάρ/Βιρμανία·
                                    Φύλο: άρρεν
                                    Αριθ. εθνικής ταυτότητας: 12/La Ma Na (N) 089 489 
                                 
                                 
                                    Ο ναύαρχος Tin Aung San είναι ανώτατος διοικητής του Ναυτικού της Μιανμάρ και υπηρετεί ως υπουργός Μεταφορών και Επικοινωνιών. Είναι επίσης μέλος του Κρατικού Διοικητικού Συμβουλίου (SAC).
                                    Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το SAC για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Ο ναύαρχος Khin Maung Yi διορίστηκε υπουργός Μεταφορών και Επικοινωνιών στις 3 Φεβρουαρίου 2021 από το Κρατικό Διοικητικό Συμβούλιο (SAC) υπό την ηγεσία του ανώτατου διοικητή Min Aung Hlaing.
                                    Ως υπουργός της κυβέρνησης, είναι υπεύθυνος για την επικοινωνία και τα δίκτυα και, ως εκ τούτου, λαμβάνει αποφάσεις και εφαρμόζει πολιτικές που καθορίζουν την ελευθερία της πρόσβασης σε δεδομένα στο διαδίκτυο. Από τότε που ανέλαβε το υπουργείο, έχουν συμβεί πολυάριθμες διακοπές λειτουργίας και περιστατικά εσκεμμένης επιβράδυνσης του διαδικτύου, έχουν δε δοθεί παραγγελίες προς τους παρόχους να εμποδίσουν τη διαδικτυακή πρόσβαση στο Facebook, το Twitter και το Instagram. Ως εκ τούτου, είναι άμεσα υπεύθυνος για τον περιορισμό της ελευθερίας του Τύπου και της πρόσβασης σε πληροφορίες στο διαδίκτυο, και με τον τρόπο αυτό υπονομεύει τη δημοκρατία και το κράτος δικαίου στη Μιανμάρ/Βιρμανία.
                                    Ως μέλος του SAC, ο Tin Aung San εμπλέκεται άμεσα και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία. Είναι επίσης άμεσα υπεύθυνος για τις κατασταλτικές αποφάσεις του SAC, συμπεριλαμβανομένης της νομοθεσίας που παραβιάζει τα ανθρώπινα δικαιώματα και περιορίζει τις ελευθερίες των πολιτών της Μιανμάρ, καθώς και για τις σοβαρές παραβιάσεις των ανθρωπίνων δικαιωμάτων εκ μέρους των δυνάμεων ασφαλείας της Μιανμάρ.
                                 
                                 
                                     
                                 
                              
                                    41.
                                 
                                 
                                    Thida Oo
                                    άλλως Daw Thida Oo
                                 
                                 
                                    Ιθαγένεια: Μιανμάρ/Βιρμανία·
                                    Φύλο: θήλυ
                                 
                                 
                                    Η Thida Oo είναι η γενική εισαγγελέας της Ένωσης της Μιανμάρ από τις 2 Φεβρουαρίου 2021, οπότε διορίστηκε από τον Min Aung Hlaing, ανώτατο διοικητή των Ενόπλων Δυνάμεων της Μιανμάρ (Tatmadaw). Είναι μέλος της Επιτροπής Επενδύσεων της Μιανμάρ (MIC).
                                    Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου, μεταβιβάζοντας τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το Κρατικό Διοικητικό Συμβούλιο (SAC) για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Η Thida Oo αποτελεί μέρος της κυβέρνησης που προέκυψε από το πραξικόπημα από την πρώτη ημέρα του και χρησιμοποιεί την εξουσία που δίνει ο νόμος του 2010 περί γενικού εισαγγελέα της Ένωσης για να διεξάγει πολιτικά υποκινούμενες δίκες, με τη συνακόλουθη αυθαίρετη κράτηση προσώπων, καθώς και για να λειτουργεί ως παράγοντας διευκόλυνσης των καταχρήσεων που διαπράττονται από το στρατιωτικό καθεστώς. Ως εκ τούτου, συμμετέχει σε ενέργειες και πολιτικές που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και σε ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας.
                                 
                                 
                                     
                                 
                              
                                    42.
                                 
                                 
                                    Aung Lin Tun
                                 
                                 
                                    Ιθαγένεια: Μιανμάρ/Βιρμανία·
                                    Φύλο: άρρεν
                                 
                                 
                                    Ο υποστράτηγος Aung Lin Tun είναι μέλος των ενόπλων δυνάμεων της Μιανμάρ (Tatmadaw) και υπηρετεί ως αναπληρωτής υπουργός Άμυνας.
                                    Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το SAC για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Ο υποστράτηγος Aung Lin Tun διορίστηκε αναπληρωτής υπουργός Άμυνας στις 11 Μαΐου 2021 από το Κρατικό Διοικητικό Συμβούλιο (SAC) υπό την ηγεσία του ανώτατου διοικητή Min Aung Hlaing. Πριν από την προαγωγή του, ήταν μέλος του Γραφείου του Αρχηγού του Στρατού και συμμετείχε σε όλες τις κατασταλτικές ενέργειες του SAC και των Tatmadaw μετά το πραξικόπημα.
                                    Ως αναπληρωτής υπουργός Άμυνας, ο υποστράτηγος Aung Lin Tun συμμετέχει σε πολιτικές και ενέργειες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και σε ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. Επιπλέον, ως μέλος του στρατιωτικού καθεστώτος, ο υποστράτηγος Aung Lin Tun είναι άμεσα υπεύθυνος για σοβαρές παραβιάσεις των ανθρωπίνων δικαιωμάτων από τις δυνάμεις ασφαλείας κατά ειρηνικών διαδηλωτών.
                                 
                                 
                                     
                                 
                              
                                    43.
                                 
                                 
                                    Zaw Min Tun
                                 
                                 
                                    Τόπος γέννησης: Yenanchaung, Μιανμάρ·
                                    Ιθαγένεια: Μιανμάρ/Βιρμανία·
                                    Φύλο: άρρεν
                                 
                                 
                                    Ο ταξίαρχος Zaw Min Tun είναι ο επικεφαλής της ομάδας Τύπου του Κρατικού Διοικητικού Συμβουλίου και ο αναπληρωτής υπουργός Ενημέρωσης. Ήταν πρώην επικεφαλής της ομάδας πληροφοριών True News των Tatmadaw.
                                    Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου συγκροτήθηκε το SAC για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                                    Διορίστηκε επικεφαλής της ομάδας Τύπου του SAC στις 5 Φεβρουαρίου 2021 και αναπληρωτής υπουργός Ενημέρωσης στις 7 Φεβρουαρίου 2021 από το Κρατικό Διοικητικό Συμβούλιο (SAC) υπό την ηγεσία του ανώτατου διοικητή Min Aung Hlaing.
                                    Ως εκπρόσωπος Τύπου του Κρατικού Διοικητικού Συμβουλίου, ο ταξίαρχος Zaw Min Tun έχει διευθύνει όλες τις συνεντεύξεις Τύπου του SAC, οι οποίες έχουν ως στόχο να μεταφέρουν και να αιτιολογήσουν τα επιχειρήματα του SAC σχετικά με το πραξικόπημα και τις ενέργειες της χούντας έκτοτε.
                                 
                                 
                                    21.6.2021»
                                 
                              
                                     
                                 
                                 
                                     
                                 
                                 
                                     
                                 
                                 
                                    Ως κυβερνητικός αναπληρωτής υπουργός Ενημέρωσης, φέρει άμεση ευθύνη για τα κρατικά μέσα ενημέρωσης και, ως εκ τούτου, για τη μετάδοση και δημοσίευση επίσημων ειδήσεων. Μετά τον διορισμό του Chit Naing ως υπουργού Ενημέρωσης και του Zaw Min Tung ως αναπληρωτή του, οι εφημερίδες έχουν γεμίσει με άρθρα υπέρ του στρατού. Ως εκ τούτου, ο Zaw Min Tun φέρει ευθύνη για την προπαγάνδα της χούντας και τη διάδοση παραπληροφόρησης μέσω των κρατικών μέσων ενημέρωσης, τα οποία μεταδίδουν ανακριβείς ειδήσεις. Είναι επίσης υπεύθυνος για τις αποφάσεις που οδήγησαν στην φίμωση των μέσων ενημέρωσης της Μιανμάρ. Σε αυτές περιλαμβάνονται οδηγίες με τις οποίες τα ανεξάρτητα μέσα ενημέρωσης διατάχτηκαν να μη χρησιμοποιούν τις λέξεις “πραξικόπημα”, “στρατιωτικό καθεστώς” και “χούντα”, και με τις οποίες απαγορεύτηκαν τοπικά ειδησεογραφικά πρακτορεία στη χώρα και συνελήφθησαν εγχώριοι και ξένοι δημοσιογράφοι. Στις δηλώσεις του, υποστηρίζει δημοσίως το στρατιωτικό πραξικόπημα. Ως εκ τούτου, είναι υπεύθυνος για την υπονόμευση της δημοκρατίας στη Μιανμάρ/Βιρμανία, περιορίζοντας την ελευθερία του Τύπου και την πρόσβαση στην ενημέρωση εντός και εκτός διαδικτύου.
                                    Ως μέλος τόσο του SAC και της κυβέρνησης της χούντας, ο ταξίαρχος Zaw Min Tun συμμετέχει και παρέχει στήριξη σε ενέργειες και πολιτικές που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και σε ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας.
                                 
                                 
                                     
                                 
                              
                  
                        2)
                     
                     
                        οι ακόλουθες καταχωρίσεις προστίθενται στον κατάλογο υπό τον τίτλο «Β. Νομικά πρόσωπα, οντότητες και φορείς που αναφέρονται στο άρθρο 6 παράγραφος 1»:
                        
                                     
                                 
                                 
                                    Ονομασία
                                 
                                 
                                    Στοιχεία ταυτοποίησης
                                 
                                 
                                    Λόγοι καταχώρισης
                                 
                                 
                                    Ημερομηνία καταχώρισης
                                 
                              
                                    «3.
                                 
                                 
                                    Myanmar Gems Enterprise (άλλως Myanma Gems Enterprise)
                                 
                                 
                                    Διεύθυνση: ΝΟ. 70-072, Yarza, Thingaha Road, Thapyaygo Ward, Zabuthitii Township, Naypyitaw, Myanmar
                                    Είδος οντότητας: κρατική επιχείρηση
                                 
                                 
                                    Η Myanmar Gems Enterprise (MGE) είναι κρατική επιχείρηση ελεγχόμενη από τις ένοπλες δυνάμεις της Μιανμάρ (Tatmadaw), η οποία είναι υπεύθυνη για την κατάρτιση κανόνων και κανονισμών, για την εποπτεία και τη χορήγηση αδειών σε τοπικούς ιδιώτες επιχειρηματίες, καθώς και για την οργάνωση εκθέσεων και ειδικών πωλήσεων για την αποδοτική εκμετάλλευση του νεφρίτη και των πολύτιμων λίθων. Η MGE λειτουργεί υπό τις οδηγίες του Υπουργείου Φυσικών Πόρων και Προστασίας του Περιβάλλοντος (MONREC), του οποίου ο υπουργός έχει διοριστεί από το Κρατικό Διοικητικό Συμβούλιο (SAC).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Τόπος εγγραφής: Μιανμάρ·
                                    Ιστότοπος: http://www.mge.gov.mm/
                                 
                                 
                                    Οι ένοπλες δυνάμεις της Μιανμάρ (Tatmadaw) διατηρούν από καιρό σημαντικά συμφέροντα στον τομέα του νεφρίτη και των πολύτιμων λίθων, ιδίως μέσω της ηγεσίας της MGE, η οποία αποτελείται σχεδόν εξ ολοκλήρου από πρώην στρατιωτικούς αξιωματούχους, και μέσω δραστηριοτήτων που διεξάγονται από δύο στρατιωτικούς ομίλους: τον όμιλο Myanmar Economic Holdings Limited (MEHL) και τον όμιλο Myanmar Economic Corporation Limited (MEC). Το πραξικόπημα της 1ης Φεβρουαρίου 2021 έθεσε εκ νέου την MGE υπό στρατιωτικό έλεγχο, επιτρέποντας στις Tatmadaw να ελέγχουν σε μεγάλο βαθμό τον τομέα των πολύτιμων λίθων. Η MGE παράγει έσοδα για διάφορες υπηρεσίες του κράτους της Μιανμάρ και, μέσω των διαφόρων δραστηριοτήτων της που περιγράφονται ανωτέρω, οι Tatmadaw είναι σε θέση να επωφελούνται άμεσα ή έμμεσα από τα έσοδα που παράγονται από τον εν λόγω τομέα, γεγονός που συμβάλλει στην ικανότητά τους να προβαίνουν σε δραστηριότητες που υπονομεύουν τη δημοκρατία και το κράτος δικαίου, καθώς και σε σοβαρές παραβιάσεις των ανθρωπίνων δικαιωμάτων στη Μιανμάρ/Βιρμανία.
                                 
                                 
                                     
                                 
                              
                                    4.
                                 
                                 
                                    Myanma Timber Enterprise
                                    (άλλως Myanmar Timber Enterprise)
                                 
                                 
                                    Διεύθυνση:
                                    Έδρα: Gyogone Forest Compound, Bayint Naung Road, Insein Township, Yangin, Myanmar
                                    Υποκατάστημα: No 72/74 Shawe Dagon Pagoda Road, Dagon Township, Yangon, Myanmar·
                                    Είδος οντότητας: κρατική επιχείρηση
                                    Τόπος εγγραφής: Μιανμάρ·
                                    Αριθμός τηλεφώνου: 01-3528789
                                    Ιστότοπος: http://www.mte.com.mm/index.php/en
                                 
                                 
                                    Η Myanma Timber Enterprise (MTE) είναι κρατική επιχείρηση που λειτουργεί υπό το Υπουργείο Φυσικών Πόρων και Προστασίας του Περιβάλλοντος (MONREC). Η MTE έχει αποκλειστικά δικαιώματα παραγωγής και εξαγωγής ξυλείας στη Μιανμάρ/Βιρμανία.
                                    Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, κατέλαβαν την εξουσία της νόμιμης πολιτικής κυβέρνησης με πραξικόπημα και συγκρότησαν το Κρατικό Διοικητικό Συμβούλιο (SAC) για την άσκηση νομοθετικών, εκτελεστικών και δικαστικών εξουσιών του κράτους. Στις 2 Φεβρουαρίου 2021, το στρατιωτικό καθεστώς διόρισε νέο υπουργικό συμβούλιο, συμπεριλαμβανομένου νέου υπουργού Φυσικών Πόρων και Προστασίας του Περιβάλλοντος (MONREC). Μέσω του SAC και του νέου υπουργικού συμβουλίου, το στρατιωτικό καθεστώς απέκτησε τον έλεγχο των κρατικών επιχειρήσεων, συμπεριλαμβανομένης της MTE, και ωφελείται από αυτές. Ως εκ τούτου, η Myanma Timber Enterprise και οι θυγατρικές της ελέγχονται από τις Tatmadaw και παράγουν έσοδα για αυτές, συμβάλλοντας έτσι στην ικανότητά τους να προβαίνουν σε δραστηριότητες που υπονομεύουν τη δημοκρατία και το κράτος δικαίου.
                                 
                                 
                                    21.6.2021
                                 
                              
                                    5.
                                 
                                 
                                    Forest Products Joint Venture Corporation Limited
                                 
                                 
                                    Διεύθυνση:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG
                                    Είδος οντότητας: κοινή επιχείρηση·
                                    Τόπος εγγραφής: Μιανμάρ·
                                    Αριθμός τηλεφώνου: 01-9010742· 01-9010744· 09-443250050
                                    Ηλεκτρονική διεύθυνση: fjv.md@gmail.com
                                 
                                 
                                    Η Forest Products Joint Venture Corporation Limited (FPJVC) δραστηριοποιείται στη βιομηχανία ξυλείας στη Μιανμάρ μεταποιώντας τικ και σκληρό ξύλο. Παρά το γεγονός ότι είναι δημόσια επιχείρηση, η FPJVC τελεί υπό τον έλεγχο του κράτους, το οποίο i) κατέχει την πλειοψηφία των μετοχών της FPJVC μέσω του Υπουργείου Φυσικών Πόρων και Προστασίας του Περιβάλλοντος (MONREC) (10 %) και της κρατικής Myanma Timber Enterprise (MTE) (45 %), και ii) έχει το δικαίωμα να διορίζει την πλειοψηφία των μελών του διοικητικού συμβουλίου της FPJVC (με το MONREC και την MTE να διορίζουν αντιστοίχως από 3 μέλη επί συνόλου 11).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, κατέλαβαν την εξουσία της νόμιμης πολιτικής κυβέρνησης με πραξικόπημα και συγκρότησαν το Κρατικό Διοικητικό Συμβούλιο (SAC) για την άσκηση νομοθετικών, εκτελεστικών και δικαστικών εξουσιών του κράτους. Στις 2 Φεβρουαρίου 2021, το στρατιωτικό καθεστώς διόρισε νέο υπουργικό συμβούλιο, συμπεριλαμβανομένου νέου υπουργού Φυσικών Πόρων και Προστασίας του Περιβάλλοντος (MONREC). Μέσω του SAC και του νέου υπουργικού συμβουλίου, το στρατιωτικό καθεστώς απέκτησε τον έλεγχο των κρατικών επιχειρήσεων, συμπεριλαμβανομένης της FPJVC, και ωφελείται από αυτές. Ως εκ τούτου, η FPJVC ελέγχεται από τις Tatmadaw και παράγει έσοδα για αυτές, συμβάλλοντας έτσι στην ικανότητά τους να προβαίνουν σε δραστηριότητες που υπονομεύουν τη δημοκρατία και το κράτος δικαίου.
                                 
                                 
                                     
                                 
                              
                                    6.
                                 
                                 
                                    Myanmar War Veterans Organization
                                 
                                 
                                    Διεύθυνση: Thukhuma Road, Datkhina Thiri Tsp, Naypyitaw Division, Myanmar·
                                    Είδος οντότητας: μη κυβερνητική οργάνωση·
                                    Τόπος εγγραφής: Yangon, Μιανμάρ·
                                    Ημερομηνία εγγραφής: 1973·
                                    Αριθμός τηλεφώνου: (067) 30485
                                    Ιστότοπος: https://www.mwvo.org/Home/About
                                 
                                 
                                    Η Myanmar War Veterans Organisation (MWVO) είναι μη κυβερνητική οργάνωση που αποσκοπεί στην παροχή στήριξης σε πρώην μέλη των ενόπλων δυνάμεων της Μιανμάρ (Tatmadaw). Είναι η κύρια οργάνωση με επιρροή στα κοινωνικά και οικονομικά ζητήματα που σχετίζονται με τον στρατό της χώρας.
                                    Την 1η Φεβρουαρίου 2021, οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, κατέλαβαν την εξουσία της νόμιμης πολιτικής κυβέρνησης με πραξικόπημα και συγκρότησαν το Κρατικό Διοικητικό Συμβούλιο (SAC) για την άσκηση νομοθετικών, εκτελεστικών και δικαστικών εξουσιών του κράτους. Στις 2 Φεβρουαρίου συγκροτήθηκε το SAC για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                                 
                                 
                                    21.6.2021»
                                 
                              
                                     
                                 
                                 
                                     
                                 
                                 
                                     
                                 
                                 
                                    Σύμφωνα με την εντολή της MWVO, η μη κυβερνητική οργάνωση λειτουργεί ως εφεδρική δύναμη των Tatmadaw και συμμετέχει στη διαμόρφωση της εθνικής πολιτικής άμυνας και ασφάλειας. Επιπλέον, η MWVO διοργανώνει διαδηλώσεις υπέρ του καθεστώτος και αναπτύσσει δράση λαϊκής πολιτοφυλακής, στηρίζοντας, ως εκ τούτου, τις Tatmadaw, οι οποίες διεξάγουν δραστηριότητες που υπονομεύουν τη δημοκρατία και το κράτος δικαίου της Μιανμάρ/Βιρμανίας.
                                    Η κεντρική ηγετική ομάδα της MWVO εκπροσωπείται από υψηλόβαθμα στελέχη των Tatmadaw, όπως ο ανώτατος διοικητής Min Aung Hlaing και ο αναπληρωτής ανώτατος διοικητής Soe Win. Τα μέλη της MWVO αποτελούν μέρος της δομής διακυβέρνησης των Myanmar Economic Holdings Limited (MEHL) και Myanmar Economic Corporation Limited (MEC), ομίλων υπό στρατιωτική ηγεσία. Ως εκ τούτου, η MWVO συνδέεται με πρόσωπα και οντότητες που έχουν καταχωριστεί δυνάμει της απόφασης 2013/184/ΚΕΠΠΑ του Συμβουλίου και του κανονισμού (ΕΕ) αριθ. 401/2013 του Συμβουλίου.